**VIEŠOSIOS ĮSTAIGOS**

**„ATNAUJINKIME MIESTĄ“**

DIREKTORIUS

**ĮSAKYMAS**

**DĖL VIEŠOSIOS ĮSTAIGOS ,,ATNAUJINKIME MIESTĄ“ DIREKTORIAUS 2022 M. GRUODŽIO 29 D. ĮSAKYMO NR. 03-22-80 „DĖL VIEŠŲJŲ PIRKIMŲ KOMISIJOS DARBO REGLAMENTO TVIRTINIMO”**

**PAKEITIMO**

2023 m. vasario 22 d. Nr. 03-23-16

Vilnius

P a k e i č i u viešosios įstaigos „Atnaujinkime miestą“ Viešųjų pirkimų komisijos darbo reglamentą, kuris patvirtintas viešosios įstaigos „Atnaujinkime miestą“ direktoriaus 2022 m. gruodžio 29 d. įsakymu Nr. 03-22-80 „Dėl viešųjų pirkimų komisijos darbo reglamento tvirtinimo“:

1. pakeičiu 5.8 punktą ir jį išdėstau taip:

„5.8. atlieka susipažinimo su paraiškomis ir (ar) pasiūlymais procedūrą;“;

1. pakeičiu 5.9.1 punktą ir jį išdėstau taip:

„5.9.1. nustato, ar pasiūlymo galiojimo užtikrinimas (jei reikalaujama) atitinka pirkimo dokumentų reikalavimus;“;

1. pakeičiu 5.9.3 punktą ir jį išdėstau taip:

„5.9.3. esant poreikiui, prašo tiekėjų patikslinti, papildyti ar paaiškinti paraiškos ir (ar) pasiūlymo dokumentus;“;

4. pakeičiu 5.16 punktą ir jį išdėstau taip:

„5.16. nagrinėja tiekėjų pretenzijas, paklausimus paaiškinti su pirkimo dokumentais susijusią informaciją ir teikia atsakymus;“;

5. pakeičiu 9 punktą ir jį išdėstau taip:

„9. Komisija sudaroma Perkančiosios organizacijos direktoriaus įsakymu iš ne mažiau kaip 3 (trijų) nepriekaištingos reputacijos fizinių asmenų, paskiriant Komisijos pirmininką, Komisijos sekretorių ir narius, nurodant Komisijos pirmininką ir Komisijos sekretorių, jiems nesant (ligos, komandiruotės, atostogų atveju) juos pavaduojančius asmenis. Sudarant Komisiją, turi būti atsižvelgiama į jos narių ekonomines, technines, teisines žinias ir Įstatymo bei kitų viešuosius pirkimus reglamentuojančių teisės aktų išmanymą.“;

6. pakeičiu 10 punktą ir jį išdėstau taip:

„10. Komisijos nariai ir Perkančiosios organizacijos pakviesti ekspertai gali dalyvauti Komisijos darbe tik pasirašę konfidencialumo pasižadėjimą ir deklaravę privačius interesus elektroninėmis priemonėmis, pateikdami ar atnaujindami savo privačių interesų deklaraciją iki dalyvavimo viešojo pirkimo procedūrose pradžios, kaip tai numatyta Viešųjų ir privačių interesų derinimo įstatyme. Komisijos nariai ir ekspertai, nepasirašę konfidencialumo pasižadėjimo ir (arba) nepateikę privačių interesų deklaracijos, neturi teisės dalyvauti viešajame pirkime ir turi būti atšaukti iš atitinkamų pareigų.“;

1. pakeičiu 13 punktą ir jį išdėstau taip:

„13. Komisijos veiklai vadovauja Komisijos pirmininkas. Komisijos pirmininkas taip pat pasirašo pranešimus siunčiamus tiekėjui. Komisijos sekretorius palaiko ryšį su tiekėjais – siunčia ir gauna iš jų pranešimus, susijusius su pirkimų procedūromis.“;

1. pakeičiu 14 punktą ir jį išdėstau taip:

„14. Komisijos posėdžius protokoluoja Komisijos sekretorius.“.

 Direktorė Eglė Randytė